Document ID: 32011D0096
Publication Date: 2011-02-11

Title and Content:
ROZHODNUTIE KOMISIE
z 11. februára 2011,
ktoré sa týka vyrovnania výdavkov financovaných v rámci špeciálneho prístupového programu pre poľnohospodárstvo a rozvoj vidieka (Sapard) za rozpočtový rok 2007 predloženého Rumunskom
[oznámené pod číslom K(2011) 759]
(Iba rumunské znenie je autentické)
(2011/96/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1268/1999 z 21. júna 1999 o podpore Spoločenstva na predvstupové opatrenia pre rozvoj poľnohospodárstva a vidieka v kandidátskych krajinách strednej a východnej Európy v predvstupovom období (1),
so zreteľom na nariadenie Komisie (ES) č. 2222/2000 zo 7. júna 2000, ktoré ustanovuje finančné pravidlá pre uplatňovanie nariadenia Rady (ES) č. 1268/1999 o podpore Spoločenstva na predvstupové opatrenia pre poľnohospodárstvo a rozvoj vidieka v kandidátskych krajinách strednej a východnej Európy v predvstupovom období (2), a najmä na jeho článok 13,
so zreteľom na viacročnú finančnú dohodu uzavretú s Rumunskom 2. februára 2001, a najmä na článok 11 oddiel A prílohy k uvedenej dohode,
so zreteľom na nariadenie Komisie (ES) č. 248/2007 z 8. marca 2007 o opatreniach týkajúcich sa viacročných finančných dohôd a ročných finančných dohôd uzatvorených v rámci programu Sapard a v rámci prechodu z programu Sapard na program rozvoja vidieka (3), v spojení s viacročnými finančnými dohodami, ako sa uvádza v bode 1 prílohy II k uvedenému nariadeniu, a najmä s článkom 11 oddielom A prílohy k uvedenému nariadeniu,
po porade s Výborom poľnohospodárskych fondov,
keďže:
(1)
Komisia konajúc v mene Európskej únie uzatvorila s Rumunskom viacročné finančné dohody (ďalej len „VFD“), ktorými sa stanovuje technický, právny a administratívny rámec pre vykonávanie špeciálneho prístupového programu pre poľnohospodárstvo a rozvoj vidieka (Sapard).
(2)
V článku 11 oddiele A prílohy k VFD sa ustanovuje, že Komisia príjme rozhodnutie o vyrovnaní. Toto ustanovenie sa na základe nariadenia (ES) č. 248/2007 naďalej uplatňuje na Rumunsko.
(3)
Časové lehoty stanovené pre prijímajúce krajiny na predloženie požadovaných dokumentov Komisii uplynuli.
(4)
Rozhodnutím Komisie K(2008) 5524 z 30. septembra 2008 sa zúčtovali účty Bulharska a Chorvátska. Počas revízie doplňujúcich informácií, ktoré sa od Rumunska požadovali, však nebolo možné rozhodnutie o účtoch tejto krajiny na tomto stupni prijať.
(5)
Doplňujúce informácie boli medzičasom predložené. Vykonané kontroly umožňujú Komisii prijať rozhodnutie o úplnosti, presnosti a správnosti účtov, ktoré agentúra Sapard predložila.
(6)
Toto rozhodnutie sa prijíma na základe účtovných informácií. Nie je ním dotknutá možnosť Komisie rozhodnúť o následnom vylúčení výdavkov, ktoré nevznikli v súlade s nariadením (ES) č. 2222/2000, z financovania EÚ,
PRIJALA TOTO ROZHODNUTIE:
Článok 1
Týmto sa vyrovnávajú účty agentúry Sapard, ktorá sa nachádza na území Rumunska, pokiaľ ide o výdavky financované zo všeobecného rozpočtu Európskej únie v roku 2007.
Článok 2
Výdavky a finančné prostriedky z EÚ na hospodársky rok 2007, ako sa uvádzajú k 31. decembru 2007, a aktíva, ktoré mala táto prijímateľská krajina k dispozícii k 31. decembru 2007, ktoré sa majú týmto rozhodnutím zúčtovať, sa uvádzajú v prílohe.
Článok 3
Toto rozhodnutie je určené Rumunsku.
V Bruseli 11. februára 2011

Classification:
Level 1 Topics: 100152
100148
100146
100161
Level 2 Topics: 100277
100205
100283
100230
100282
100187
Level 3 Topics: 394
5781
5283
5087
122
929
2515
914
1155
2200
All Topics: 1542
173
3763
394
6013
933